রমজানে কালিহাতীর নারান্দিয়ায় মুড়ি ভাজতে ব্যস্ত গৃহিণীরা | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
রমজানে কালিহাতীর নারান্দিয়ায় মুড়ি ভাজতে ব্যস্ত গৃহিণীরা
0
অর্থ ও ব্যবসা, এক্সক্লুসিভ, কালিহাতী, শীর্ষ সংবাদ, সর্বশেষ ৫০
জুন 1, 2017
অ+ অ-
ইমেইল প্রিন্ট
শেয়ার করুন
রনজিৎ রাজ ॥
পবিত্র রমজানে ইফতারে শত রকমের আইটেমে সাজালেও তালিকায় প্রথম থাকতে হয় মুড়ি। এই রমজানে টাঙ্গাইলের কালিহাতী উপজেলার নারান্দিয়া ইউনিয়নের গৃহিণীরা এখন ব্যস্ত সময় কাটাচ্ছে হাতে ভাজা মুড়ি ভাজার কাজে। ব্যস্ততার পাশাপাশি তাদের মাঝে দেখা দিয়েছে হতাশাও। পুঁজি সংকট, দ্রব্যমূল্যের উর্ধ্বগতির কারণে প্রতিযোগিতায় টিকতে পারছেনা মেশিনে ভাজা মুড়ির সাথে। নারান্দিয়া অঞ্চলের কুড়িরা বাব-দাদার এই পেশা ছেড়ে এখন অনেকে অন্য পেশায় চলে গেছে। এখনো কিছু মানুষ ধরে রেখেছেন এ পেশাকে।
দৌলতপুর ও মাইস্তা গ্রামে গেলে দেখা মিলবে তাদের। গ্রাম দু’টির চার শতাধিক পরিবারের জীবিকা নির্বাহ করেন হাতে মুড়ি ভেজে। পুরুষেরা বাজারজাত করলেও মুড়ি ভাজার সকল কাজ করেন নারীরাই। এছাড়াও নারান্দিয়াতে রয়েছে মুড়ি ভাজার ৪টি মিল। এই মিলগুলোর কারণে হাতে ভাজা মুড়ির কদর কমে যাচ্ছে। তারপরেও হাতে ভাজা মুড়ির চাহিদার যেন শেষ নেই। গ্রাম দু’টিতে প্রতিদিন প্রায় ১০০ মন মুড়ি ভাজা হয়। মুড়ি ভাজার জন্য স্থানীয় ভাষায় চাউল খোলা, বালু খোলা, ঝাইনজোর, চালুন, ছামনি ও পাটকাটি নামক সরঞ্জাম মুড়ি ভাজার কাজে ব্যবহার করতে হয়। মাটির তৈরী পাত্রগুলো বাজারে কুমার বা পালদের কাছে পাওয়া যায়। একটি পাত্রে বালি ও একটি পাত্রে লবণ পানি মেশানো চাউল রেখে চুলায় আগুনে তাপ দিতে হয়। পরিমাণ মতো তাপ শেষ হলে চাউল বালির পাত্রে ঢেলে ঝাকুনি দিয়ে পাশের ছামনিতে বসানো ঝাইজোরে (তলা ছিদ্র যুক্ত পাত্র) ঢেলে দেয়া হয়। তারপর চালা দিয়ে চেলে বস্তায় ভরে বাজারজাত করা হয়।
সরেজমিনে দেখা যায়, প্রতিদিন ভোর থেকেই গৃহিণীরা এই মুড়ি ভাজার কাজ শুরু করেন। অনেকে চালা (ছাকুনি) দিয়ে চালিয়ে মুড়ি থেকে বালি ছাড়াচ্ছে, কেউ বস্তা ভরছেন। ব্যবসায়ীরা নারান্দিয়ার মুড়ি  ট্রাক ও পিকআপ যোগে টাঙ্গাইল, ময়মনসিংহ, সিরাজগঞ্জ, বগুড়া, জামালপুর, গাজীপুর, ঢাকা জেলাসহ দেশের বিভিন্ন এলাকায় সরবরাহ করছেন। এছাড়া স্থানীয় পাইকার ও মহাজনরা (মুড়ি ব্যবসায়ী) বাড়ি বাড়ি গিয়েও তাদের কাছ থেকে মুড়ি ক্রয় করেছেন।
মাইস্তা গ্রামের সাজেদা বেগম টিনিউজকে জানান, ‘মেশিনের মুড়ি বাজারে আসলেও আমাদের এই হাতে ভাজার মুড়ির স্বাদ ও চাহিদা এখনো আছে। একজন ব্যবসায়ী আমার কাছে ৩শ’ মণ মুড়ি নিবে বলে আমাকে টাকা দিয়ে গেছে প্রতিবার রোজা আসলেই আমার কাছ থেকে মুড়ি নিয়ে তিনি ঢাকায় বিক্রি করেন। একই গ্রামের প্রমেলা বেগম টিনিউজকে বলেন, আমি ভোর থেকে এই মুড়ি ভাজার কাজে লাইগা পরি সকাল ১১টা পর্যন্ত এই মুড়ি ভাজার কাজ করি। এই কয় ঘন্টায় এই মুড়ি ভাইজা আমরা প্রতিদিন তিন-চারশ’ টাকা আয় করতে পারি’। এই মুড়ির টাকা দিয়েই আমার সংসার চালে। কুলসুম জাহান টিনিউজকে বলেন, আমি ৩০ বছর ধইরা এই হাতে ভাজার মুড়ি কাজ করি। এই হাতের ভাজা মুড়ি বিক্রি করে আমার তিনটা মেয়ারে বিয়ে দিছি। দুইটা বাড়ি করছি  কয়েক কাটা জমিও করছি। আমি বুড়ি হইছি এহনো আমি মুড়ি ভাজা বাদ দেই নাই। আমার টাকা দিয়াই আল্লাহর রহমতে সংসার চলতাছে।
রানী দাস টিনিউজকে বলেন, এই যে আমি অসুস্থ ডাক্তারে কইছে এক্কেবারে আগুনের কাছে যাওয়া যাবো না। কিন্তু কি করমু আগুনে যদি না যাই তাইলে খামু কি। কতশুনি এই সরকার নারীগো অনেক সাহায্য করে। কিন্তু এহন পর্যন্ত আমরা কোন সাহায্য পাই নাই। সরকার যদি আমাগো কিছু কিছু সুযোগ-সুবিধা দিতো তাহলে আমরা ভালো কইরা চলতে পারতাম। মুড়ি ব্যবসায়ী রফিক শিকদার টিনিউজকে বলেন, আমি প্রায় ১৫ বছর যাবত এই মুড়ি ব্যবসায় জড়িত। আমি ভোরে ঢাকা রওনা দেই সকালে এসে নারান্দিয়ায় পৌঁছাই। সকালে সবার বাড়িতে গিয়ে মুড়ি কিনে তার পর ঢাকায় নিয়ে বিক্রি করি। হাতে ভাজা এই মুড়িতে কোন রকম ভেজাল নেই। এই মুড়িতে শুধু লবন-পানি ছাড়া আর কিছু দেয়া হয় না। তাই এই নারান্দিয়ায় হাতে ভাজা মুড়ির অনেক স্বাদ ও এই মুড়ির চাহিদাও অনেক।
এ বিষয়ে কালিহাতী উপজেলা চেয়ারম্যান মোজহারুল ইসলাম তালুকদার ঠান্ডু টিনিউজকে বলেন, কালিহাতীর নারান্দিয়ার হাতে ভাজা মুড়ির চাহিদা এবং সুখ্যাতি শুধু টাঙ্গাইলে নয়, দেশের বিভিন্ন স্থানেও রয়েছে। নারান্দিয়ার বাজারে মুড়ির স্থায়ীবাজার তৈরী করা হবে। যাতে দেশের বিভিন্ন এলাকায় আসা ব্যবসায়ীরা এই বাজার থেকে মুড়ি কিনে নিতে পারেন। মুড়ি তৈরি, বাজার সম্প্রসারণ ও ব্যবসা টিকিয়ে রাখতে এর সঙ্গে জড়িতদের যে কোনো সহযোগিতা করা হবে বলেও তিনি জানান।
শেয়ার করুন
Comments
comments
Tagged with
রমজানে কালিহাতীর নারান্দিয়ায় মুড়ি ভাজতে ব্যস্ত গৃহিণীরা
Like to share?
Newer Postকালিপুর লোকনাথ মন্দিরে অনুষ্ঠিত হচ্ছে মহানামযঙ্গ
Older Postতামাকমুক্ত দিবসেও ভূঞাপুরে তামাকের চালান যাচ্ছে মহাজনের ঘরে
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
জেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি মধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে